**Ministru kabineta noteikumu projekta**

**„Kārtība, kādā izmanto 2017. gadam paredzēto apropriāciju Valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā izmanto 2017. gadam  paredzēto apropriāciju Valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” (turpmāk – noteikumu projekts) sagatavots saskaņā ar likuma „Par valsts budžetu 2017. gadam” 44. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā noteikta kārtība, kādā ministrija budžeta programmas 30.00.00 „Attīstības nacionālie atbalsta instrumenti” ietvaros paredzētās apropriācijas 940 394 *euro* apmērā piešķir pašvaldībām valsts budžeta dotāciju (turpmāk – dotācija) vienoto klientu apkalpošanas centru tīkla izveidei un uzturēšanai valsts pakalpojumu sniegšanai 2017. gadā.  Publisko pakalpojumu nodrošināšana sabiedrībai un sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa kā viena no valdības prioritātēm. Saskaņā ar Ministru kabineta 2015. gada 10. janvāra rīkojumu Nr. 14 „Grozījumi Koncepcijā par publisko pakalpojumu sistēmas pilnveidi” (turpmāk - koncepcija), 2015. gadā tika uzsākta Valsts un pašvaldību vienoto klientu apkalpošanas centru (turpmāk – vienotie klientu apkalpošanas centri) izveide un darbinieku mācības.  Vides aizsardzības un reģionālās attīstības ministrijai (turpmāk – ministrija) jauno politikas iniciatīvu ietvaros, pamatojoties uz likumu „Par vidēja termiņa budžeta ietvaru 2015., 2016. un 2017. gadam”, tika piešķirts finansējums budžeta programmā 30.00.00 „Pašvaldību attīstības nacionālie atbalsta instrumenti”, tajā skaitā pasākumam „Publisko pakalpojumu pieejamības nodrošināšana saskaņā ar vienas pieturas aģentūras principu”. Piešķirtais finansējums 2017.gadā ir 940 394 *euro* un indikatīvi 2018. un 2019. gadā 940 394 *euro* apmērā katru gadu vienoto klientu apkalpošanas centru tīkla uzturēšanai un attīstībai, lai nodrošinātu valsts pakalpojumu pieejamību.  Pašvaldības pieteikumu vienotā klientu apkalpošanas centra izveidei novadu nozīmes un reģionālās nozīmes attīstības centros iesniegšanas un atlases kārtība ir noteikta ministrijas iekšējā normatīvajā aktā. Ministrija apzināja pašvaldības, kurās nav vienoto klientu apkalpošanas centru, un 2016.gada novembrī izsūtīja vēstules ar aicinājumu iesniegt pieteikumu līdz 2016.gada 28.novembrim vienoto klientu apkalpošanas centru izveidei. Iesniegto pašvaldību pieteikumu atlasi ministrija veica saskaņā ar metodiskajiem ieteikumiem par kārtību, kādā ministrija veic pašvaldību pieteikumu saņemšanu un atlasi vienoto klientu apkalpošanas centru izveidošanai un uzturēšanai. Lai izvērtētu pašvaldības pieteikumus valsts budžeta dotācijas piešķiršanai, ministrija izveidoja komisiju un apstiprināja tās nolikumu. Komisijā iekļauti ministrijas, Latvijas Pašvaldību savienības un nevalstisko biedrību pārstāvjus.  Apkopojot pašvaldību iesniegtos pieteikumus, ministrija:   1. lemj par dotācijas piešķiršanu vienoto klientu apkalpošanas centru izveidošanai, uzturēšanai un publisko pakalpojumu sistēmas pilnveidei novadu nozīmes attīstības centros; 2. sagatavo un iesniedz Ministru kabinetā informatīvo ziņojumu un lēmumprojektu par dotācijas piešķiršanu vienoto klientu apkalpošanas centru izveidošanai, uzturēšanai un publisko pakalpojumu sistēmas pilnveidei reģionālās nozīmes attīstības centros. Par dotācijas piešķiršanu vienoto klientu apkalpošanas centru izveidei un uzturēšanai reģionālās nozīmes attīstības centros lemj Ministru kabinets, izvērtējot ministrijas iesniegto informatīvo ziņojumu. Pēc Ministru kabineta lēmuma pieņemšanas ministrija organizē Valsts pārvaldes iekārtas likumā noteiktajā kārtībā sadarbības līgumu noslēgšanu starp valsts pārvaldes iestādēm un pašvaldību par valsts pārvaldes pakalpojumu sniegšanu vienotajos klientu apkalpošanas centros.   Paredzētā budžeta finansējuma ietvaros ministrija ir noslēgusi līgumu ar Ventspils pilsētas domi par informācijas un komunikācijas tīkla nodrošināšanu starp pašvaldībām un valsts iestādēm, izmantojot drošo kanālu (DIVS) par līguma summu 65 000 *euro* apmērā. Ventspils pilsētas domes struktūrvienība Ventspils digitālais centrs 2015. gadā izveidoja un turpina nodrošināt vienoto klientu apkalpošanas centru pakalpojumu vadības sistēmu.  Valsts reģionālās attīstības aģentūra un Ventspils pilsētas dome 2015. gada 17. augustā noslēdza vienošanos par grozījumiem 2013. gada 17. decembra Vienošanās Nr. 13-2/13/155 par pašvaldības informācijas tehnoloģiju kompetences centra uzturēšanu un izmaiņu veikšanu pašvaldības informācijas sistēmā, kas paredz veikt izmaiņas pašvaldības informācijas sistēmā vienoto klientu apkalpošanas centru datu apmaiņai caur Valsts informācijas sistēmu savietotāju ar valsts pārvaldes institūcijām valsts pakalpojumu saņemšanai un pieprasīšanai. Ventspils pilsētas pašvaldības iestāde „Ventspils Digitālais centrs” 2015. gada 23. augustā noslēdza sadarbības līgumu Nr. 19.-19/2015/145 ar ministriju par vienoto klientu apkalpošanas centru sniegto pakalpojumu vadības sistēmas darbības nodrošināšanu reģionu un novadu nozīmes attīstības centros”.  Ministrija centralizēti nodrošina vienotā klientu apkalpošanas centru tīkla atpazīstamības aktivitātes (piem. viedkaršu lasītāju izgatavošana, plakātu izgatavošanu, bukletu sagatavošanu, izdošanu u.c.) un sabiedriskās domas pētījuma veikšanu, šim mērķim paredzot finansējumu 10 000 *euro* apmērā no budžeta programmas 30.00.00 "Attīstības nacionālie atbalsta instrumenti" ietvaros piešķirtās valsts budžeta dotācijas.  2016. un 2017.gadā, ņemot vērā piešķirto valsts budžeta dotācijas apjomu, vienoto klientu apkalpošanas centru novadu un reģionu nozīmes attīstības centros uzturēšanas izdevumu aprēķinā kā labās prakses piemērs pārņemts Finanšu ministrijas 2015. gada 27. martā apstiprinātais dokuments „Metodika par netiešo izmaksu vienotās likmes piemērošanu projekta izmaksu atzīšanā 2014.- 2020. gada plānošanas periodā” <http://www.esfondi.lv/upload/00-vadlinijas/vadlinijas_2015/4.3._metodika.pdf> (turpmāk - metode). Šī Eiropas Komisijas (turpmāk - EK) piedāvātā metode netiešo izmaksu piemērošanai ir šāda: netiešās izmaksas nosakot ar vienotu likmi 15 % no attiecināmajām tiešajām personāla izmaksām. Šīs metodes izmantošana neprasa veikt aprēķinus likmes pamatošanai. Metode atspoguļo netiešo izmaksu rašanās loģiku: projekta netiešās izmaksas tiek noteiktas no projekta tiešajām attiecināmajām personāla izmaksām, jo netiešo izmaksu lielums lielā mērā ir tieši saistīts ar to, cik daudz projekta īstenošanā ir iesaistīto cilvēku, kuri vismaz 30% no sava darba laika strādā uz projektu. No nodarbināto cilvēku skaita (tiešajām personāla izmaksām) ir atkarīgs, cik lielas izmaksas ir nepieciešamas, lai nodrošinātu tiem atbilstošus darba apstākļus (piem., biroja preces, sakaru pakalpojumus, siltas un apgaismotas telpas, darba drošību, u.c.). Pamatojums šādas metodikas pielietošanā – labā prakse un aprobēts modelis.  Uzturēšanas izdevumu atbalstāmās izmaksas 15% apmērā ir noteiktas atbilstoši metodikai, sadalot netiešās izmaksas:  1) vienoto klientu apkalpošanas centru personāla kancelejas preces, biroja piederumi un biroja aprīkojuma noma (atsevišķos gadījumos, kad nomas izmaksas ir mazākas par iegādes izmaksām, klientu apkalpošanas centriem ir tiesības slēgt nomas līgumu par biroja aprīkojumu);  2) vienoto klientu apkalpošanas centru personāla telpu noma un īre, komunālie maksājumi un telpu uzturēšanas izmaksas (tai skaitā iestādes koplietošanas telpu un koplietošanas resursu izmantošanas izmaksu proporcionāla segšana);  3) vienoto klientu apkalpošanas centru personāla sakaru, interneta, informācijas tehnoloģiju uzturēšanas izmaksas un pasta pakalpojumu izmaksas;  4) citas izmaksas, kas nav iekļautas vienoto klientu apkalpošanas centru tiešajās attiecināmajās izmaksās, bet ir nepieciešamas darbību rezultātu sasniegšanai.  Ne mazāk par 50 % no vienotā klientu apkalpošanas centra uzturēšanas izmaksām pašvaldība sedz no saviem budžeta līdzekļiem. Nodarbināto atlīdzības izmaksas tiek noteiktas atbilstoši ministrijas 2016. gada 19. augustā apstiprinātajai metodikai “Metodiskie ieteikumi pašvaldību pārskatu par piešķirtās valsts budžeta dotācijas izlietojuma pārbaudei un valsts un pašvaldību vienoto klientu apkalpošanas centru tīkla uzturēšanas izdevumu aprēķināšanai 2017. gadam un turpmākajiem gadiem”. Vienoto klientu apkalpošanas centru nodarbināto atlīdzības fonda nodrošināšanai (tiešās attiecināmas personāla izmaksas) valsts budžeta dotācija 2017. gadā piešķirama šādā apmērā:   * 1. pašvaldībām, kurās ir līdz 10 000 iedzīvotāju, – 500 *euro* mēnesī;   2. pašvaldībām, kurās ir no 10 001 līdz 20 000 iedzīvotāju, – 700 *euro* mēnesī;   3. pašvaldībām, kurās ir vairāk nekā 20 000 iedzīvotāju, – 1 000 *euro* mēnesī.   Atlīdzība vienoto klientu apkalpošanas centru nodarbinātajiem piešķirama, nepārsniedzot noteikto apmēru, neatkarīgi no iesaistīto darbinieku skaita.  Saskaņā ar MK 26.05.2015. noteikumu Nr. 260 “Kārtība, kādā pašvaldībām 2015.gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla izveidei reģionu un novadu nozīmes attīstības centros” un 29.03.2016. noteikumu Nr. 191 “Kārtība, kādā pašvaldībām 2016. gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla uzturēšanai” prasībām pašvaldība sedz ne mazāk par 50 % no vienotā klientu apkalpošanas centra uzturēšanas izmaksām no saviem budžeta līdzekļiem. Vienoto klientu apkalpošanas centru tīkla uzturēšanas faktiskās izmaksas (neskaitot personāla atlīdzības izmaksas) 2015. gada trijos darbības mēnešos (septembris-decembris) bija sekojošas:  1) valsts budžeta dotācija uzturēšanai: 10 084,95 EUR,  2) pašvaldību līdzfinansējums uzturēšanai 16 094,19 EUR.  Vienoto klientu apkalpošanas centru uzturēšanas faktiskās izmaksas 2016. gadā pašvaldības iesniedz informācijas sistēmā “ePārskati” līdz 2017.gada 20.janvārim, norādot gan valsts budžeta dotācijas izlietojumu, gan pašvaldību līdzfinansējumu. Atsaucoties Latvijas Pašvaldību savienības ikgadējam aicinājumam pārskatīt vienoto klientu apkalpošanas centru uzturēšanas izdevumus atbilstoši reālajām izmaksām, ministrija kopā ar Latvijas Pašvaldību savienību, ņemot vērā 2015.gada un 2016.gada pašvaldību atskaišu datus, 2017. gada februārī organizēs darba grupu ar mērķi analizēt vienoto klientu apkalpošanas centru faktiskās uzturēšanas izmaksas, lai vienotos par to turamāko aprēķinu kārtību.  Likums „Par valsts budžetu 2017. gadam” nosaka deleģējumu finansējuma sadalē tikai vienam gadam – 2017. gadam. Līdz ar to noteikumu projektā nav ietverama prasība par turpmākajos gados nepieciešamo valsts budžeta finansējumu centru izveidei, uzturēšanai un nodarbināto atlīdzībai.  Ekonomiskos ieguvumus veido administratīvā sloga samazinājums vienoto klientu apkalpošanas centru klientiem. Administratīvā sloga samazinājums novadu centros ir pamatots ar klientu laika ietaupījumu, nebraucot uz tuvāko reģionālo centru – vidēji 1.24 st. 21 un 9 nacionālās un reģionālās nozīmes attīstības centros, administratīvais slogs samazināsies arī sinerģijas efekta dēļ.  Pamatojoties uz piešķirto valsts budžeta dotācijas apmēru, 2017. gadā tiks nodrošināta līdz 13 novadu un 4 reģionālās nozīmes vienoto klientu apkalpošanas centru izveide un uzturēšana, kā arī 2015.gadā izveidoto vienoto klientu apkalpošanas centru uzturēšana un informācijas sistēmas *pakalpojumucentri.lv* darbība, lai pēc iespējas ātrāk, ērtāk un izdevīgāk nodrošinātu publiskā sektora sadarbību ar iedzīvotājiem. Šīs anotācijas III sadaļā vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei 2017.gadā piešķirtās dotācijas apmērs ir 940 394 e*uro*, savukārt noteikumu projekta 3.punkts un 1.pielikumā norādītais dotācijas apjoms novadu nozīmes attīstības centriem sastāda 715 954,56 *euro.* Dotācijas atlikusī summa 224 440 *euro* apjomā tiks piešķirta vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei reģionālās nozīmes attīstības centros saskaņā ar Ministru kabineta protokollēmumu, kas tiek izstrādāts atbilstoši kārtībai, kādā ministrija veic pašvaldību pieteikumu saņemšanu un atlasi vienoto klientu apkalpošanas centru izveidei un uzturēšanai. Informatīvā ziņojuma sagatavošanai nepieciešama pašvaldību vienošanās ar vismaz divām valsts tiešās pārvaldes iestādēm par šo iestāžu klientu apkalpošanas struktūrvienību pārvietošanu uz pašvaldības veidojamo vienoto klientu apkalpošanas centru. Līdz ar to informatīvā ziņojuma iesniegšanas laika posms Ministru kabinetā atkarīgs no šādas vienošanās panākšanas gaitas.  Lai nodrošinātu vienveidīgu pieprasītāko valsts pakalpojumu sniegšanu pašvaldībās, Lauku atbalsts dienests, Nodarbinātības valsts aģentūra, Uzņēmumu reģistrs, Pilsonības un migrācijas lietu pārvalde, Valsts ieņēmumu dienests, Valsts sociālās apdrošināšanas aģentūra, Valsts zemes dienests un, papildus, Valsts darba inspekcija, ir izstrādājušas pieprasītu, relatīvi vienkāršu un nedalāmu pakalpojumu, kuriem ir administratīva pakalpojuma pazīmes, grozu - minimālo pakalpojumu grozu, kura sniegšana tiktu piedāvāta novadu nozīmes pašvaldību centros.  Noteikumos paredzētā valsts budžeta dotācija izmantojama vienoto klientu apkalpošanas centru uzturēšanai laika periodā no 2017. gada 1.janvāra līdz 31. decembrim. Pašvaldība atskaiti par valsts budžeta dotācijas izlietojumu iesniedz elektroniskā veidā ePārskatu sistēmā. Atskaites izmaksu pozīcijas uzrādītas atbilstoši Ministru kabineta 2015. gada 27.decembra noteikumu Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” izdevumu klasifikācijai atbilstoši ekonomiskajām kategorijām.  Valsts budžeta dotāciju, kas nav izlietota atbilstoši paredzētajam mērķim pašvaldība atmaksā ministrijai 10 darbdienu laikā pēc  2. pielikuma un 3. pielikuma apstiprināšanas informācijas sistēmā “ePārskati”. |
| 3. | Projekta izstrādē iesaistītās institūcijas | Latvijas Pašvaldību savienība, Valsts kase. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, ko skar šis noteikumu projekts, aptver 23 novadu un 1 reģionālās nozīmes pašvaldības.  Projekta izstrādes procesā ir veikta mērķgrupas informēšana - pašvaldībām ir rīkoti semināri saistībā ar valsts budžeta dotācijas apguvi. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās iedzīvotājiem. Pašvaldību iedzīvotājiem pašvaldību administratīvajā teritorijā tiks nodrošināta valsts un pašvaldību pakalpojumu saņemšana klātienē. Samazinās administratīvais slogs pašvaldībām, pārejot tikai uz elektroniski noformētām atskaitēm par valsts budžeta dotācijas izlietojumu. Pašvaldībām vairs nebūs nepieciešama papīra formātā noformētu atskaišu sūtīšana. |
| 3. | Administratīvo izmaksu monetārs novērtējums | Informācijas sniegšanas pienākumi pašvaldībām izriet no noteikumu projekta 17. un 18. punkta.  Pašvaldībām informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 1668 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši [Centrālās statistikas mājas lapas „Darbaspēka izmaksas”](http://www.csb.gov.lv/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s) + pie identificētām darbaspēka izmaksām pieskaitīts klāt 25% (pieskaitāmās izmaksas) – 10,425;  l – laika patēriņš, kas nepieciešams, lai sagatavotu informāciju, kuras sniegšanu paredz projekts- 16;  n – subjektu skaits, uz ko attiecas projektā paredzētās informācijas sniegšanas prasības - 5;  b – cik bieži gada laikā projekts paredz informācijas sniegšanu - 2.  Informācijas apkopošanas, uzglabāšanas pienākumi ministrijai izriet no noteikumu projekta 21.punkta.  Ministrija informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 2085 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši [Centrālās statistikas mājas lapas „Darbaspēka izmaksas”](http://www.csb.gov.lv/statistikas-temas/px_tabulas/vienas-stundas-darbaspeka-izmaksas-pa-darbibas-veidiem-pa-ceturksniem-s) + pie identificētām darbaspēka izmaksām pieskaitīts klāt 25% (pieskaitāmās izmaksas) – 10,425;  l – laika patēriņš, kas nepieciešams, lai sagatavotu informāciju, kuras sniegšanu paredz projekts - 40;  n – subjektu skaits, uz ko attiecas projektā paredzētās informācijas sniegšanas prasības - 5;  b – cik bieži gada laikā projekts paredz informācijas sniegšanu - 1.  Kopējās administratīvās izmaksas ir 3 753 *euro.* |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 940 394 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 940 394 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | 940 394 | 0 | 0 | 0 | 0 |
| 2.1. valsts pamatbudžets | 940 394 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2017. gadam” un likumu „Par vidēja termiņa budžeta ietvaru 2016., 2017. un 2018. gadam”, ministrijai vienoto klientu apkalpošanas centru izveidei un uzturēšanai paredzēts finansējums 2017.gadā 940 394 *euro*, 2018.gadā 940 394 *euro*, 2019.gadā 940 394 *euro* un 2020.gadā 940 394 *euro* apmērā.  Paredzēts finansējums 2017.gadā 940 394 *euro* sadalās šādi (arī skat. 1.pielikums):   1. valsts budžeta dotācijas apmērs 2017. gadā vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei novadu nozīmes attīstības centros 182 794,56 EUR; 2. valsts budžeta dotācijas apmērs 2017. gadā vienoto klientu apkalpošanas centru tīkla uzturēšanai un publisko pakalpojumu sistēmas pilnveidei (2015.gadā izveidotiem vienotajiem klientu apkalpošanas centriem) 458 160 EUR 3. valsts budžeta dotācija, lai nodrošinātu vienoto klientu apkalpošanas centru darbībai nepieciešamo pakalpojumu vadības sistēmas uzturēšanu 65 000 EUR. 4. valsts budžeta dotācijas apmērs 2017. gadā vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei reģionu nozīmes attīstības centros 224 440 EUR (tiks apstiprināts ar MK protokollēmumu). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” 33. punktā noteiktajam, nav iespējams precīzi aprēķināt tiesību akta projekta ietekmi uz pašvaldību budžeta līdzekļiem, jo katras pašvaldības pieteikums satur individualizētus aprēķinus, pieprasot pašvaldību budžetu un investīciju apjomus. Finansējums publisko pakalpojumu sistēmas pilnveidei ir paredzēts arī VARAM budžeta programmā 97.00.00 “Nozaru vadība un politikas plānošana” jaunai politikas iniciatīvai “Publisko pakalpojumu pieejamības nodrošināšana saskaņā ar vienas pieturas aģentūras principu” piešķirta finansējuma ietvaros. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija un pašvaldības, kuras pieteikušās dotācijai. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav. |

Anotācijas IV., V. un VI. sadaļa – projekts šo jomu neskar.

Vides aizsardzības un reģionālās

attīstības ministrs K.Gerhards

**Iesniedzējs:**

Vides aizsardzības un reģionālās

attīstības ministrs K.Gerhards

**Vīza:**

valsts sekretārs R.Muciņš

Lauskis, 67026945

[normunds.lauskis@varam.gov.lv](mailto:normunds.lauskis@varam.gov.lv)